CELEX: 52008PC0631
Language: sl
Date: 2008-10-10
Title: Predlog odločba Sveta o finančnih prispevkih držav članic za financiranje Evropskega razvojnega sklada leta 2009 in 2010

Pomembno pravno obvestilo

|

52008PC0631

Predlog odločba Sveta o finančnih prispevkih držav članic za financiranje Evropskega razvojnega sklada leta 2009 in 2010  /* COM/2008/0631 konč. */  

	[pic] | KOMISIJA EVROPSKIH SKUPNOSTI |Bruselj, 10.10.2008COM(2008) 631 konč.PredlogODLOČBA SVETAo finančnih prispevkih držav članic za financiranje Evropskega razvojnega sklada leta 2009 in 2010(predložila Komisija)OBRAZLOŽITVENI MEMORANDUMNotranji sporazum in finančna uredba za 10. ERS (FU) predvidevata nov postopek pozivov za prispevke držav članic za financiranje ERS. V skladu s členom 157 FU se ta nov postopek v praksi prvič uporablja za prispevke za proračunsko leto 2009.V skladu s členom 57(2) FU se ta predlog nanaša na:-  zgornjo mejo letnega zneska prispevkov za proračunsko leto 2010,-  letni znesek prispevkov za proračunsko leto 2009 in-  znesek prvega deleža prispevkov za proračunsko leto 2009.V skladu s členom 57(7) FU je v okviru vsakega od teh zneskov natančno določen znesek, ki ga upravlja Komisija, in znesek, ki ga upravlja EIB.V skladu s členom 145 FU je EIB Komisiji sporočila svoje posodobljene napovedi obveznosti in plačil za instrumente, ki jih upravlja.V skladu s členom 57(2) FU se mora Svet o tem predlogu odločiti do 15. novembra 2008, države članice pa morajo prvi delež prispevkov nakazati najpozneje do 21. januarja 2009.Člen 58(2) FU določa, da se pri pozivih za prispevke najprej porabijo zneski, predvideni v prejšnjih ERS, en za drugim. Pri pozivih, na katere se nanaša ta predlog, gre zato za zneske iz 9. ERS.Poleg tega je treba opozoriti, da člen 60(1) FU določa, da mora v primeru, ko se deleži prispevkov ne nakažejo pravočasno, zadevna država članica plačati obresti za neplačano vsoto v skladu z določbami iz istega člena.PredlogODLOČBA SVETAo finančnih prispevkih držav članic za financiranje Evropskega razvojnega sklada leta 2009 in 2010SVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju notranjega sporazuma med predstavniki vlad držav članic, ki so se sestali v okviru Sveta, o financiranju in upravljanju pomoči Skupnosti v okviru finančnega protokola Sporazuma o partnerstvu med afriškimi, karibskimi in pacifiškimi državami ter Evropsko skupnostjo in njenimi državami članicami, ki je bil podpisan v Cotonouju (Benin) dne 23. junija 2000, in o dodelitvi finančne pomoči za čezmorske države in ozemlja, za katere se uporablja Četrti del Pogodbe ES[1], ter zlasti člena 10(1) tega sporazuma,ob upoštevanju notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti na podlagi večletnega finančnega okvira za obdobje 2008–2013 v skladu s Sporazumom o partnerstvu AKP-ES in o dodelitvi finančne pomoči za čezmorske države in ozemlja, za katere se uporablja Četrti del Pogodbe ES[2], ter zlasti člena 7 tega sporazuma,ob upoštevanju finančne uredbe z dne 18. februarja 2008, ki se uporablja za 10. evropski razvojni sklad[3] (v nadaljnjem besedilu: finančna uredba za 10. ERS), in zlasti člena 57 in člena 58(2) finančne uredbe,ob upoštevanju predloga Komisije[4],ob upoštevanju naslednjega:(1) Člen 58(2) finančne uredbe za 10. ERS določa, da se pri pozivih za prispevke najprej porabijo zneski, predvideni v prejšnjih ERS. Zato je treba na podlagi člena 10(1) notranjega sporazuma o 9. ERS zahtevati sredstva iz 9. ERS.(2) Vendar člen 157 finančne uredbe za 10. ERS določa, da se postopek iz členov 57 do 61 prvič uporabi za proračunsko leto 2009. V skladu s tem postopkom Komisija 15. oktobra 2008 predstavlja predlog, ki se nanaša na (a) zgornjo mejo letnega zneska prispevkov za proračunsko leto 2010, (b) letni znesek prispevkov za proračunsko leto 2009 in (c) znesek prvega deleža prispevkov za proračunsko leto 2009. Svet se o tem predlogu odloči do 15. novembra 2008, države članice pa prvi delež prispevkov za proračunsko leto 2009 nakažejo najpozneje do 21. januarja 2009.(3) V skladu s členom 145(1) finančne uredbe za 10. ERS je Evropska investicijska banka sporočila Komisiji posodobljene napovedi obveznosti in plačil za instrumente, ki jih upravlja –SPREJEL NASLEDNJO ODLOČBO:Člen 1Zgornja meja za letni znesek prispevkov za proračunsko leto 2010 se določi v višini 3 500 000 000 EUR za Komisijo in v višini 280 000 000 EUR za Evropsko investicijsko banko.Člen 2Letni znesek prispevkov za proračunsko leto 2009 se določi v višini 3 300 000 000 EUR za Komisijo in v višini 200 000 000 EUR za Evropsko investicijsko banko.Člen 3Prispevki, ki jih države članice nakažejo Komisiji in Evropski investicijski banki v okviru prvega deleža za leto 2009, so prikazani v priloženi razpredelnici.Člen 4Ta odločba se uporablja od datuma sprejetja.Člen 5Ta odločba je naslovljena na države članice, ki prispevajo k 9. ERS.V Bruslju,Za SvetPredsednikPRILOGAPrispevki – prvi delež za leto 2009 (v EUR)Država članica | za Evropsko investicijsko banko | za Komisijo |NEMČIJA | 16 352 000 | 408 800 000 |BELGIJA | 2 744 000 | 68 600 000 |DANSKA | 1 498 000 | 37 450 000 |ŠPANIJA | 4 088 000 | 102 200 000 |FRANCIJA | 17 010 000 | 425 250 000 |GRČIJA | 875 000 | 21 875 000 |IRSKA | 434 000 | 10 850 000 |ITALIJA | 8 778 000 | 219 450 000 |LUKSEMBURG | 203 000 | 5 075 000 |NIZOZEMSKA | 3 654 000 | 91 350 000 |PORTUGALSKA | 679 000 | 16 975 000 |ZDRUŽENO KRALJESTVO | 8 883 000 | 222 075 000 |AVSTRIJA | 1 855 000 | 46 375 000 |FINSKA | 1 036 000 | 25 900 000 |ŠVEDSKA | 1 911 000 | 47 775 000 |SKUPAJ | 70 000 000 | 1 750 000 000 |[1] UL L 317, 15.12.2000, str. 355.[2] UL L 247, 9.9.2006, str. 32.[3] UL L 78, 19.3.2008, str. 1.[4] UL C …, ..., str. ....